CELEX: 62016CN0321
Language: bg
Date: 2016-06-06 00:00:00
Title: Дело C-321/16: Преюдициално запитване от Dublin Circuit & District Civil Courts Office (Ирландия), постъпило на 6 юни 2016 г. — Director of Public Prosecutions, по искане на Maria Isabel Harmon/Owen Pardue

1.8.2016   
            
            
               BG
            
            
               Официален вестник на Европейския съюз
            
            
               C 279/22
            
         Преюдициално запитване от Dublin Circuit & District Civil Courts Office (Ирландия), постъпило на 6 юни 2016 г. — Director of Public Prosecutions, по искане на Maria Isabel Harmon/Owen Pardue
   (Дело C-321/16)
   (2016/C 279/29)
   Език на производството: английски
   
      Запитваща юрисдикция
   
   Dublin Circuit & District Civil Courts Office
   
      Страни в главното производство
   
   
      Обвинител: Director of Public Prosecutions, по искане на Maria Isabel Harmon
   
      Ответник: Owen Pardue
   
      Преюдициални въпроси
   
   
               1)
            
            
               Като се има предвид изложеното в преюдициалното запитване, нарушил ли е Director of Public Prosecutions [директор на публичното обвинение, Ирландия, наричан по-нататък „DPP“] основните права на г-н Pardue и по-специално правата, предвидени в членове 6, 20, 41, 47 и 48 от Хартата на основните права на Европейския съюз и развити в преамбюла ѝ?
            
         
               2)
            
            
               Като се има предвид изложеното в преюдициалното запитване, има ли право DPP да откаже да се съобрази със законна съдебна заповед и/или ако не се съобрази и/или не изложи основание или мотиви за несъобразяването, съвместимо ли е това с Хартата?
            
         
               3)
            
            
               Като се има предвид изложеното в преюдициалното запитване и предвид факта, че съгласно ирландското право към настоящия момент решенията на DPP подлежат на съдебен контрол само, ако се установи, че DPP е постановил решението недобросъвестно или под въздействието на незаконосъобразни мотиви или политика, в съответствие ли е и съвместимо ли е това с Хартата, като се имат предвид фактитe по делото?